訪李真人
作者：周源
朝代：唐

paragraphs: 八十康強鬢未華，琴書圖史是生涯。
是非應不關心慮，名利何曾掛齒牙。
野鶴無心棲道院，巖花流水入仙家。
□□□□□□□，近聞巢許出煙霞。
（見道光《寶慶府志》卷一○三《藝文略四·金石一》。
此詩承陶敏先生錄示。
）（按：《寶慶府志》云此詩刻石在郡南百里高霞山。
李真人名震，顯慶間修真於此，白晝衝舉。
周尚書源過訪留詩，勒碑新甲山仙宅。
萬曆間江涸碑見，獲此詩，泐第七句。
）。